### Beslutningstema

Under dette punkt besluttes den fremtidige repræsentation som styregruppeformand for projekt "Fremtidens multietniske landsbyer".

### Historik

Projekt "Fremtidens multietniske landsbyer" skal styrke samarbejdet mellem foreninger, landsbyer, landbrug og etniske landarbejdere.

Idéen til projektet opstod efter drøftelser i landsbyerne samt en befolkningsanalyse, der viste, at der i Tønder Kommune er næsten 2000 tyske, østeuropæiske og sydamerikanske landarbejdere.

Projektet er finansieret gennem midler fra blandt andet Landdistriktspuljen, [adresse] og Landdistrikts- og Bosætningsudvalget. Projektet var oprindeligt planlagt til at løbe fra februar 2021 til oktober 2022. Det kunne dog først startes op i oktober 2021 og løber derfor frem til oktober 2023.

### Sagsfremstilling

Styregruppen har hidtil bestået af formanden for Landdistrikts- og Bosætningsudvalget samt repræsentanter fra [adresse] (LHN), Tønder Erhvervsråd, to landsbyers lokalråd, Tønder Kommunes bosætningskonsulent samt landdistriktskoordinator samt en administrativ repræsentant for Sundhed, Kultur og Frivillighed.

I forlængelse af konstitueringsaftalen er Landdistrikts- og Bosætningsudvalget (§17stk4) nedlagt, og arbejdet med landdistrikter flyttet til Klima- Vækst- og Udviklingsudvalget.

Det skal således besluttes, om

a) Jan Winther skal fortsætte som styregruppeformand med løbende, fx kvartalsvis eller halvårlig, afrapportering fra projektet til Klima-, Vækst- og Udviklingsudvalget, eller

b) der ønskes nyudpegning fra Klima-, Vækst og Udviklingsudvalget til rollen som styregruppeformand.

Det forventes, at der i 2022 vil blive afholdt kvartalsvise styregruppemøder.

### Direktøren for Teknik, Klima og Beskæftigelse indstiller,

at løsning a eller b vælges

### Beslutning

Udvalget beslutter, at Jan Winther fortsætter som formand for styregruppen med kvartalsvis afrapportering til Klima-, Vækst- og Udviklingsudvalget.